Духоунасць для хрысціяніна - не адкуль інакш, як ад купелі (хрышчэння) і чашы (прычашчэння). Гэта ж не што іншае, як благадаць Святога Духа. Яе кожны чалавек можа атрымаць і захоўваць. Аднак у нас ужо некалькім пакаленням, народжаным і выгадаваным ва ўмовах зацята-ваяунічага атэізму, усе ўяуляецца не зусім так, ці зусім не так. I за гэта, бясспрэчна, асаблівую адказнасць нясе інтэлігенцыя. Тая, што засвойвала, распаўсюджвала, зацята адстойвала і сама стварала культуру без Культу, асвету без Святла, духоўнасць без Духа Святога..., перастаўшы зважаць нават на першасны сэнс гэтых паняццяу, пры такім падыходзе цалкам абессэнсоўленых. У выніку — неадэкватнасць прынятага светапогляду, светаадчування, светаадлюстравання.